|  |
| --- |
| Številka: 410-41/2020/29 |
| Ljubljana, 13. 4. 2021 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Spremembe št. 1 Programa porabe sredstev proračunskega sklada za gozdove za leto 2021 – predlog za obravnavo  |
| 1. Predlog sklepov vlade: |
| Na podlagi petega odstavka 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16) je Vlada Republike Slovenije na \_\_\_. redni seji dne \_\_\_\_\_\_. 2021 pod točko \_\_ sprejela naslednjiSKLEP1. Vlada Republike Slovenije je sprejela Spremembe št. 1 Programa porabe sredstev proračunskega sklada za gozdove za leto 2021.
2. Vlada Republike Slovenije je potrdila čistopis Programa porabe sredstev proračunskega sklada za gozdove za leto 2021.

. Mag. Janja Garvas Hočevar v. d. generalne sekretarkePrilogi:* Spremembe št. 1 Programa porabe sredstev proračunskega sklada za gozdove za leto 2021
* Čistopis Programa porabe sredstev proračunskega sklada za gozdove za leto 2021

Sklep prejmejo:* Ministrstvo za kmetijstvo, gozdarstvo in prehrano
* Ministrstvo za gospodarski razvoj in tehnologijo
* Ministrstvo za finance
* Ministrstvo za okolje in prostor
* Generalni sekretariat Vlade RS,
* Služba vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * mag. Robert Režonja, generalni direktor Direktorata za gozdarstvo in lovstvo,
* Samo Mihelin, vodja Sektorja za pravno sistemske zadeve in spremljanje gospodarjenja z državnimi gozdovi,
* Gašper Bevc, Sektor za pravno sistemske zadeve in spremljanje gospodarjenja z državnimi gozdovi
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora: NE** |
|  |
| 5. Kratek povzetek gradiva: |
| Spremembe št. 1 Programa porabe sredstev proračunskega sklada za gozdove za leto 2021 Ministrstvo za kmetijstvo, gozdarstvo in prehrano pripravlja zaradi potrebnih sprememb na prihodkovni strani Gozdnega sklada.S Spremembami št. 1 Programa porabe sredstev proračunskega sklada za gozdove za leto 2021 se na prihodkovni strani Gozdnega sklada zvišujejo načrtovani prihodki iz naslova razpolaganja z državnimi gozdovi za 2.421.000,00 EUR. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2330 MKGP | 2330-16-0030 – Gozdni sklad – investicije | 547 Gozdni sklad | 11.804.000,00 |   |
| 2330 MKGP | 2330-16-0031 - Gozdni sklad - razpolaganje | 547 Gozdni sklad | 7.652.914,37 |  |
| SKUPAJ | 19.456.914,37 |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo je pripravljeno v skladu s 33. členom Zakona o gospodarjenju z gozdovi v lasti Republike Slovenije (Uradni list RS, št. 9/16). |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Jože Podgoršek minister |

Na podlagi petega odstavka 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16) je Vlada Republike Slovenije na \_\_. redni seji dne \_\_\_\_\_ 2021 pod točko \_\_ sprejela

**SPREMEMBE ŠT. 1**

**PROGRAMA PORABE SREDSTEV PRORAČUNSKEGA SKLADA ZA GOZDOVE ZA LETO 2021**

V Programu porabe sredstev proračunskega sklada za gozdove za leto 2021, ki ga je s sklepom št. 41000-1/2021/3 z dne 18. 2. 2021 sprejela Vlada Republike Slovenije, se v tabeli Financiranje Gozdnega sklada v podvrstici pod zaporedno št. 1 Prihodki iz razpolaganja z državnimi gozdovi številka v stolpcu Prihodki v letu 2021 »1.800.000,00« nadomesti s številko »4.221.000,00« in številka v stolpcu Razpoložljiva sredstva v letu 2021 »1.800.000,00« s številko »4.221.000,00«.

V zadnji vrstici tabele Financiranje Gozdnega sklada se v stolpcu Prihodki v letu 2021 številka »11.945.213,06« nadomesti s številko »14.366.213,06« ter številka v stolpcu Razpoložljiva sredstva v letu 2021 »26.917.026,19« nadomesti s številko »29.338.026,19«.

V petem odstavku se številka »1.800.000,00« nadomesti s številko »4.221.000,00« in številka »1.600.000,00« nadomesti s številko »4.021.000,00«.

V osmem odstavku se številka »26.917.026,19« nadomesti s številko »29.338.026,19«.

V zadnjem odstavku se številka »7.460.111,82« nadomesti s številko »9.881.111,82«.

Mag. Janja Garvas Hočevar

 v. d. generalne sekretarke

**OBRAZLOŽITEV**

V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga Ministrstvo za kmetijstvo, gozdarstvo in prehrano (v nadaljnjem besedilu: MKGP), na podlagi letnega programa porabe sredstev, ki ga na predlog MKGP sprejme Vlada Republike Slovenije (v nadaljnjem besedilu: Vlada RS). Letni program porabe sredstev Gozdnega sklada določa razdelitev sredstev po določenih namenih v posameznem letu.

Program porabe sredstev proračunskega sklada za gozdove za leto 2021 je s sklepom št. 41000-1/2021/3 sprejela Vlada RS dne 18. 2. 2021. Z navedenim programom se je načrtovalo namenske prejemke v skupni višini 11.945.213,06 EUR in skupaj razpoložljiva sredstva 26.917.026,19 EUR ter predvideno porabo po posameznih namenih v skupni višini 19.456.914,37 EUR.

Spremembe št. 1 Programa porabe sredstev proračunskega sklada za gozdove za leto 2021 MKGP pripravlja zaradi potrebnih sprememb na prihodkovni strani Gozdnega sklada.

S Spremembami št. 1 Programa porabe sredstev proračunskega sklada za gozdove za leto 2021 se na prihodkovni strani Gozdnega sklada zvišujejo načrtovani prihodki iz naslova razpolaganja z državnimi gozdovi na 14.366.213,06 EUR. Prihodki Gozdnega sklada se, v primerjavi s sprejetim Programom porabe sredstev proračunskega sklada za gozdove za leto 2021, skupno zvišujejo za 2.421.000,00 EUR, in sicer iz 11.945.213,06 EUR na 14.366.213,06 EUR. Zaradi navedenega se, v primerjavi s sprejetim Programom porabe sredstev proračunskega sklada za gozdove za leto 2021, za 2.421.000,00 EUR zvišujejo tudi skupaj razpoložljiva sredstva v letu 2021, in sicer na 29.338.026,19 EUR.

MKGP je pri načrtovanju prihodkov iz naslova razpolaganja z državnimi gozdovi v Programu porabe sredstev proračunskega sklada za gozdove za leto 2021 izhajalo iz ocenjene višine prihodkov iz naslova realizacije poslov vključenih v Letni načrt razpolaganja z državnimi gozdovi za leto 2021 (v nadaljnjem besedilu: LNR 2021), kjer je ocenilo, da bodo prilivi na proračunsko postavko 160367 Gozdni sklad - zbiranje sredstev v letu 2021 znašali do 1.600.000,00 EUR, in iz ocenjenih prihodkov iz naslova nadomestil za podeljene služnostne in stavbne pravice v višini 200.000,00 EUR.

V mesecu januarju je družba Slovenski državni gozdovi, d. o. o., MKGP posredovala predlog Sprememb št. 1 Letnega načrta razpolaganja z državnimi gozdovi za leto 2021 (v nadaljnjem besedilu: Spremembe št. 1 LNR 2021), ki jih je nato Vlada RS sprejela s sklepom št. 34000-1/2021/7 z dne 4. 3. 2021 . MKGP je v obrazložitvi vladnega gradiva s predlogom Sprememb št. 1 LNR 2021 navedlo, da bodo prilivi na proračunsko postavko 160367 Gozdni sklad - zbiranje sredstev na podlagi realizacije poslov iz Sprememb št. 1 LNR 2021 v letu 2021 znašali do 2.421.000,00 EUR in da bodo skupaj načrtovani prihodki Gozdnega sklada v letu 2021 iz naslova realizacije poslov iz LNR 2021 in Sprememb št. 1 LNR 2021 po oceni tako znašali skupaj 4.021.000,00 EUR.

Na podlagi navedenega je MKGP pripravilo predlog Sprememb št. 1 Programa porabe sredstev proračunskega sklada za gozdove za leto 2021, na podlagi katerih se prvotno načrtovani prihodki Gozdnega sklada zvišujejo za 2.421.000,00 EUR.

**ČISTOPIS,**

**ki vključuje Program porabe sredstev proračunskega sklada za gozdove za leto 2021, ki ga je sprejela Vlada Republike Slovenije s sklepom št. 41000-1/2021/3 z dne 18. 2. 2021, in Spremembe št. 1 Programa porabe sredstev proračunskega sklada za gozdove za leto 2021, ki jih je sprejela Vlada Republike Slovenije s sklepom št. \_\_\_\_\_\_ z dne \_\_\_\_\_\_**

V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga Ministrstvo za kmetijstvo, gozdarstvo in prehrano (v nadaljnjem besedilu: MKGP) na podlagi letnega programa porabe sredstev, ki ga na predlog MKGP sprejme Vlada Republike Slovenije. Letni program porabe sredstev Gozdnega sklada določa razdelitev sredstev po določenih namenih v posameznem letu.

Program porabe sredstev proračunskega sklada za gozdove za leto 2020 je sprejela Vlada Republike Slovenije s sklepom št. ­­­41000-1/2020/3 z dne 13. 2. 2020. Vlada Republike Slovenije je s sklepom št. 41000-9/2020/3 z dne 24. 6. 2020 sprejela Spremembe št. 1 Programa porabe sredstev proračunskega sklada za gozdove za leto 2020. Podračun proračunskega sklada za gozdove ob koncu leta 2020 izkazuje presežek prejemkov nad izplačili v skupni višini 14.971.813,13 EUR.

Skladno z drugim odstavkom 59. člena Zakona o javnih financah (Uradni list, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18) se neporabljena sredstva na podračunu proračunskega sklada na koncu tekočega leta prenesejo v prihodnje leto. Neporabljena sredstva iz programa porabe sredstev Gozdnega sklada se porabijo za prevzete obveznosti preteklega leta oziroma se porabijo za financiranje programa v naslednjem letu.

*Financiranje Gozdnega sklada*

|  |  |  |  |  |
| --- | --- | --- | --- | --- |
|  | Namenski prejemki | Prenos sredstev Gozdnega sklada iz preteklih let (v EUR) | Prihodki v letu 2021 (v EUR) | Razpoložljiva sredstva v letu 2021 (v EUR) |
| 1. | Prihodki iz razpolaganja z državnimi gozdovi |  | 4.221.000,00 | 4.221.000,00 |
|  | Prihodki iz koncesijske dajatve po 3. točki prvega odstavka 42. člena ZGGLRS  |  | 24.000,00 | 24.000,00 |
| 2. | Letno nadomestilo za upravljanje državnih gozdov v višini 20% od prodaje lesa iz državnih gozdov |  | 10.121.213,06 | 10.121.213,06 |
|  | Prenos sredstev Gozdnega sklada iz preteklih let | 14.971.813,13 |  | 14.971.813,13 |
|  | Skupaj: | 14.971.813,13 | 14.366.213,06 | 29.338.026,19 |

ZGGLRS v tretjem odstavku 33. člena določa kot vire financiranja Gozdnega sklada naslednje namenske prejemke:

* prihodke iz razpolaganja z državnimi gozdovi,
* letno nadomestilo za upravljanje državnih gozdov.

Družba SiDG, d. o. o., na podlagi prvega odstavka 19. člena ZGGLRS, v imenu in za račun Republike Slovenije razpolaga z državnimi gozdovi. Družba SiDG, d. o. o., za leto 2021 načrtuje realizacijo prihodkov iz naslova razpolaganja z državnimi gozdovi v višini 4.221.000,00 EUR. Navedeni znesek vključuje načrtovane prihodke iz naslova realizacije poslov, ki so vključeni v letni načrt razpolaganja z državnimi gozdovi, tj. sredstva v višini 4.021.000,00 EUR in načrtovane prihodke iz naslova nadomestil za podeljene služnostne in stavbne pravice.

ZGGLRS v 3. točki prvega odstavka 42. člena določa, da je koncesijska dajatev prihodek proračuna Republike Slovenije, ki se nakazuje v Gozdni sklad. Družba SiDG, d. o. o., v letu 2021 načrtuje prihodke iz naslova koncesijske dajatve v višini 24.000,00 EUR.

Za upravljanje državnih gozdov družba SiDG, d. o. o., na podlagi četrtega odstavka 27. člena ZGGLRS, plačuje Republiki Sloveniji letno nadomestilo v višini 20 % prihodkov od prodaje lesa iz državnih gozdov. Nominalna višina letnega nadomestila za upravljanje državnih gozdov za leto 2021 se določi skladno s Pogodbo o upravljanju gozdov v lasti Republike Slovenije, ki sta jo sklenili Republika Slovenija, zanjo Vlada Republike Slovenije, in družba SiDG, d. o. o. Pogodbeni stranki sta določili nominalno višino letnega nadomestila na podlagi ocenjenih prihodkov od prodaje lesa, ki se odraža tudi v Poslovnem načrtu družbe SiDG, d. o. o., za leto 2021, kjer so načrtovana vplačila v Gozdni sklad v višini 11.263.908,40 EUR, ki predstavljajo 20 % prihodkov od prodaje lesa iz državnih gozdov, ki so načrtovani v višini 56.319.542,00 EUR in ki jih družba SiDG, d. o. o., načrtuje ustvariti s sečnjo v skupnem bruto obsegu 1.115.000 m3 (povprečna načrtovana prodajna cena bo tako znašala 50,51 EUR/m3). Dejanska vplačila v Gozdni sklad iz naslova upravljanja so ocenjena na 10.121.213,06 EUR, in predstavljajo razliko med načrtovanimi vplačili iz naslova letnega nadomestila v višini 11.263.908,40 EUR in načrtovanim poračunom preveč vplačanega nadomestila za leto 2020 v višini 1.142.695,34 EUR.

Skupaj razpoložljiva sredstva za leto 2021 so načrtovana v višini 29.338.026,19 EUR.

Sredstva Gozdnega sklada se lahko namenijo zgolj za financiranje nalog, ki so opredeljene v četrtem odstavku 33. člena in tretjem odstavku 36. člena ZGGLRS. MKGP je te naloge, skupaj z načrtovano porabo in realizacijo v preteklem letu ter načrtovano porabo v letošnjem letu, v celoti povzelo v spodnji tabeli.

*Prikaz realizacije proračunskega sklada za gozdove za leto 2020 in načrtovana poraba sredstev proračunskega sklada za gozdove za leto 2021*

|  |  |  |  |  |  |  |
| --- | --- | --- | --- | --- | --- | --- |
|  | Namen financiranja | Načrtovana poraba v letu 2020 (v EUR) | Realizacija v letu 2020 (v EUR) | Poraba za prevzete obveznosti iz leta 2020 v letu 2021 (v EUR) | Razdelitev sredstev po namenih za leto 2021 (v EUR) | Skupaj plan porabe v letu 2021 (v EUR) |
| 1. | Pridobivanje gozdov | 11.000.000,00 | 5.959.446,81 | 5.049.790,74 | 6.004.209,26 | 11.054.000,00 |
| 2. | Naloge v zvezi z razpolaganjem | 1.056.606,48 | 339.638,88 | 56.606,48 | 1.000.000,00 | 1.056.606,48 |
| 3.\* | Obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje | 25.000,00 | 3.026,85 |  | 25.000,00 | 25.000,00 |
| 4. | Ukrepi na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije v skladu z zakonom, ki ureja gozdove | 830.000,00 | 802.343,13 |  | 750.000,00 | 750.000,00 |
| 5.\* | Obveznosti do občin – 25% od letnega nadomestila prihodkov od prodaje lesa iz državnih gozdov \*\* | 3.700.000,00 | 3.262.892,26 |  | 3.700.000,00 | 3.700.000,00 |
| 6.\* | Obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih | 1.100.000,00 | 1.140.277,17 |  | 1.300.000,00 | 1.300.000,00 |
| 7. | Promocija rabe lesa in lesnih proizvodov ter gozdno lesnih verig | 1.553.631,20 | 156.143,20 | 61.507,89 | 1.400.000,00 | 1.461.507,89 |
| 8. | Naloge v zvezi s prevozom, hrambo in prodajo zaseženih in odvzetih gozdnih lesnih sortimentov, ki jih izvaja družba, na podlagi zakona, ki ureja gozdove | 219.000,00 | 0,00 |  | 109.800,00 | 109.800,00 |
|  | 36. člen ZGGLRS – obveznosti iz naslova denacionalizacije gozdov | Za ta namen se porabljajo nerazporejena sredstva | 14.613,93 |  | Za ta namen se porabljajo nerazporejena sredstva | Za ta namen se porabljajo nerazporejena sredstva |
|  | Skupaj: | 19.484.837,68 | 11.678.382,23 | 5.167.905,11 | 14.289.009,26 | 19.456.914,37 |

\* V skladu s tretjim odstavkom 36. člena ZGGLRS se prednostno poplačajo te obveznosti, razlika se nameni za financiranje nalog Sklada kmetijskih zemljišč in gozdov Republike Slovenije po 36. členu ZGGLRS in to šele po porabi sredstev, ki so za te namene zagotovljena na Skladu kmetijskih zemljišč in gozdov Republike Slovenije (v nadaljnjem besedilu: SKZG RS).

\*\* V skladu s tretjim odstavkom 35. člena ZGGLRS MKGP izplača obveznosti do občin do 30. junija tekočega leta za preteklo leto.

V nadaljevanju so navedena pojasnila za odstopanje med načrtovano porabo in realizacijo po posameznih namenih financiranja v letu 2020 ter navedena načrtovana višina porabe po posameznih namenih financiranja v letošnjem letu.

1. Pridobivanje gozdov:

Družba SiDG, d. o. o., na podlagi prvega odstavka 19. člena ZGGLRS, v imenu in za račun Republike Slovenije pridobiva gozdove. Družba SiDG, d. o. o., pri pridobivanju gozdov sledi ciljem, ki jih v 20. členu opredeljuje ZGGLRS (oblikovanje strnjenih kompleksov državnih gozdov, pridobivanje gozdov v obmejnem pasu, varovalnih gozdov ter gozdov v varovanih območjih).

Družba SiDG, d. o. o., je v imenu in za račun Republike Slovenije v letu 2019 pridobila 1440 ha gozdov v skupni vrednosti 7.566.555,23 EUR in v letu 2020 2184 ha gozdov v skupni vrednosti 8.703.660,44 EUR.

V letu 2020 je bilo za namen pridobivanja gozdov načrtovanih 11.000.000,00 EUR in dosežena realizacija v višini 5.959.446,81 EUR. Ob koncu leta 2020 so prevzete obveznosti iz naslova pridobivanja gozdov, ki predstavljajo skupen znesek nepovrnjenih kupnin za pridobljene gozdove, znašale 5.049.790,74 EUR in bodo družbi SiDG, d. o. o., povrnjene po ureditvi zemljiškoknjižnega stanja in prejemu zahtevkov za povračilo iz sredstev Gozdnega sklada.

V letu 2021 so za pridobivanje gozdov, ob upoštevanju nadaljnje stopnje rasti nakupov, prevzetih obveznosti iz preteklega leta in dinamike povračil družbi SiDG, d. o. o., načrtovana sredstva v višini 11.054.000,00 EUR.

2. Naloge v zvezi z razpolaganjem:

Skladno s 26. členom ZGGLRS sta Republika Slovenija in družba SiDG, d. o. o., sklenili odplačno Pogodbo o razpolaganju z gozdovi v lasti Republike Slovenije in pridobivanju gozdov. Na podlagi navedene pogodbe in kasnejših sprememb k tej pogodbi je družba SiDG, d. o. o., upravičena do plačila mesečnega nadomestila za izvajanje nalog razpolaganja.

Za naloge v zvezi z razpolaganjem v letu 2021 je načrtovan skupen plan porabe sredstev v višini 1.056.606,48 EUR. Načrtovana poraba vključuje sredstva za plačilo mesečnih nadomestil za izvajanje nalog razpolaganja družbi SiDG, d. o. o., in tudi sredstva za pravno in dejansko ureditev statusa objektov v državnih gozdovih. Načrtovana sredstva za ta namen so enaka kot v preteklem letu, v katerem pa so bila realizirana samo izplačila mesečnih nadomestil za izvajanje nalog razpolaganja.

3. Obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje:

ZGGLRS določa, da se v breme Gozdnega sklada poravnavajo obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje. Za ta namen je v letu 2021 načrtovan skupen plan porabe v višini 25.000,00 EUR.

4. Ukrepi na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije v skladu z zakonom, ki ureja gozdove:

V breme Gozdnega sklada se poravnavajo tudi obveznosti, ki izhajajo iz ukrepov na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije, v skladu z zakonom, ki ureja gozdove. Za ta namen je v letu 2021 načrtovan skupen plan porabe v višini 750.000,00 EUR.

5. Obveznosti do občin – 25% od letnega nadomestila prihodkov od prodaje lesa iz državnih gozdov:

Skladno s prvim odstavkom 35. člena ZGGLRS so občine, v katerih ležijo državni gozdovi, ki jih upravlja družba SiDG, d. o. o., upravičene do 25 odstotkov letnega nadomestila iz naslova prihodkov od prodaje lesa iz državnih gozdov, ki ga družba SiDG, d. o. o., vplačuje v Gozdni sklad. Posamezna občina, v kateri ležijo državni gozdovi, ki jih upravlja družba SiDG, d. o. o., prejme sorazmerni del vrednosti, in sicer glede na realizirani posek v tej občini.

Sredstva za ta namen, ki jih mora MKGP izplačati upravičenim občinam do 30. junija tekočega leta, so načrtovana v višini 3.700.000,00 EUR in so enaka kot v preteklem letu. Končna višina sredstev, ki jih mora MKGP izplačati občinam, bo znana ob dejanskem obračunu višine letnega nadomestila za upravljanje z državnimi gozdovi za preteklo leto, ki ga mora MKGP, skladno s Pogodbo o upravljanju gozdov v lasti Republike Slovenije, ki sta jo sklenili Republika Slovenija, zanjo Vlada Republike Slovenije, in družba SiDG, d. o. o., opraviti do 30. aprila tekočega leta.

6. Obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih:

Načrtovane obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih, predstavljajo obveznost plačila pristojbine za vzdrževanje gozdnih cest za leto 2020 in obveznost plačila akontacije pristojbine za leto 2021.

Za ta namen so v letu 2021 načrtovana sredstva v višini 1.300.000,00 EUR. Glede na realizacijo v preteklem letu in upoštevaje površino pridobljenih gozdov v preteklem letu, so sredstva za ta namen načrtovana v višjem znesku kot v preteklem letu.

7. Promocija rabe lesa in lesnih proizvodov ter gozdno lesnih verig:

Obveznosti Gozdnega sklada za promocijo rabe lesa in lesnih proizvodov ter gozdno lesnih verig je predpisal ZGGLRS.

Za ta namen so bila v letu 2020 načrtovana sredstva v višini 1.553.631,00 EUR, od tega za promocijske aktivnosti MKGP sredstva v višini 1.153.631,20 EUR in za promocijske aktivnosti Ministrstva za gospodarski razvoj in tehnologijo (v nadaljevanju: MGRT) sredstva v višini 400.000,00 EUR ter dosežena realizacija v višini 156.143,20 EUR. Razlog za nizko realizacijo je bila razglašena epidemija nalezljive bolezni COVID-19 in z njo povezani sprejeti ukrepi, ki so onemogočili izvedbo aktivnosti, ki so bile načrtovane v letu 2020, zlasti izvedbo sejemskih aktivnosti. Prav tako so v preteklem letu ostala neporabljena sredstva, ki so bila predvidena za promocijske aktivnosti MGRT.

Za ta namen se v letu 2021 namenja skupno 1.461.507,89 EUR, od tega za promocijske aktivnosti MKGP sredstva v višini 1.061.507,89 EUR in za promocijske aktivnosti Ministrstva za gospodarski razvoj in tehnologijo sredstva v višini 400.000,00 EUR.

8. Naloge v zvezi s prevozom, hrambo in prodajo zaseženih in odvzetih gozdnih lesnih sortimentov, ki jih izvaja družba, na podlagi zakona, ki ureja gozdove:

Družba SiDG, d. o. o., na podlagi pogodbe, ki jo je sklenila z Republiko Slovenijo, izvaja tudi nekatere naloge v zvezi s prevozom, hrambo in prodajo zaseženih in odvzetih gozdnih lesnih sortimentov. Za ta namen je v letu 2021 načrtovan skupen plan porabe v višini 109.800,00 EUR.

Razlika med skupaj razpoložljivimi sredstvi v letu 2021 in planom porabe, ki znaša 9.881.111,82 EUR, ostaja nerazporejena in bo namenjena financiranju nepredvidenih obveznosti, ki izvirajo iz lastninske pravice Republike Slovenije na gozdovih in za financiranje nalog Sklada kmetijskih zemljišč in gozdov Republike Slovenije v skladu s 36. členom ZGGLRS.

 Mag. Janja Garvas Hočevar

 v. d. generalne sekretarke